Z A P I S N I K
2. sjednice Vijeća Mjesnog odbora Zeleni brijeg održane 17. srpnja 2025. 
u objektu mjesne samouprave, Miroševečki brijeg 45, s početkom u 18,30 sati

Nazočni članovi Vijeća:
Branimir Burić, Krešimir Jurišić, Sanda Keller i Velibor Meandžija.

Odsutni članovi Vijeća:
Jasna Hanić.

Ostali nazočni: /

Predsjedava: Sanda Keller, potpredsjednica Vijeća.

Zapisnik vodi: Sanda Keller.

Potpredsjednica konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati, te otvara 2. sjednicu Vijeća Mjesnog odbora. 
Članovima Vijeća čestita na izboru u novi saziv Vijeća Mjesnog odbora Zeleni brijeg.

Potpredsjednica Vijeća daje zapisnik 1. sjednice na verifikaciju.
Vijeće prihvaća tekst Zapisnika 1. sjednice Vijeća, bez izmjena.

Na prijedlog potpredsjednice Vijeće jednoglasno utvrđuje


DNEVNI  RED

1. [bookmark: _Hlk135478021]Zaključak o utvrđivanju prioriteta komunalnih aktivnosti u Mjesnom odboru Zeleni brijeg za Plan komunalnih aktivnosti Gradske četvrti Gornja Dubrava za 2026. – donošenje zaključka;
1. Zaključak o prijedlogu za postavljanje uspornika na području Mjesnog odbora Zeleni brijeg – donošenje zaključka; 
1. Pitanja, prijedlozi i obavijesti.

	
	


Ad 1. Zaključak o utvrđivanju prioriteta komunalnih aktivnosti u Mjesnom odboru Zeleni brijeg za Plan komunalnih aktivnosti Gradske četvrti Gornja Dubrava za 2026. – donošenje zaključka.

Uvodno obrazloženje iznosi potpredsjednica Vijeća.

U raspravi sudjeluju: Branimir Burić, Krešimir Jurišić, Sanda Keller i Velibor Meandžija.


Vijeće jednoglasno donosi

ZAKLJUČAK o utvrđivanju prioriteta komunalnih aktivnosti u Mjesnom odboru Zeleni brijeg za Plan komunalnih aktivnosti Gradske četvrti Gornja Dubrava za 2026.
(Zaključak se prilaže ovom zapisniku i njegov je sastavni dio.)



Ad 2. Zaključak o prijedlogu za postavljanje uspornika na području Mjesnog odbora Zeleni brijeg – donošenje zaključka.

Uvodno obrazloženje iznosi potpredsjednica Vijeća.

Vijeće, bez rasprave, jednoglasno donosi

ZAKLJUČAK o prijedlogu za postavljanje uspornika na području Mjesnog odbora Zeleni brijeg.
(Zaključak se prilaže ovom zapisniku i njegov je sastavni dio.)



Ad 3. Pitanja, prijedlozi i obavijesti.

a)  Rasprava potaknuta prijedlogom da se postave novi prometni znakovi ograničenja prolaska vozila težine iznad 5 tona na cestama na području Mjesnog odbora jer uništavaju ionako oronule kolnike.

U raspravi sudjeluju: Branimir Burić, Krešimir Jurišić, Sanda Keller i Velibor Meandžija.
Vijeće jednoglasno donosi

ZAKLJUČAK o prijedlogu za postavljanje novih prometnih znakova ograničenja prolaska vozila težine iznad 5 tona na cestama na području Mjesnog odbora.
(Zaključak se prilaže ovom zapisniku i njegov je sastavni dio.)

b)  Pitanje produženja autobusne linije 230.

U raspravi sudjeluju: Branimir Burić, Krešimir Jurišić, Sanda Keller i Velibor Meandžija.
Vijeće jednoglasno donosi

ZAKLJUČAK o prijedlogu za produženje autobusne linije 230.
(Zaključak se prilaže ovom zapisniku i njegov je sastavni dio.)

Budući da se više nitko nije javio za riječ potpredsjednica zatvara točku dnevnog reda i zaključuje sjednicu.


Sjednica je završila u 20.00 sati.



KLASA: 024-08/25-003/1273
URBROJ: 251-13-11-6/015-25-1
Zagreb, 17. srpnja 2025.




Predsjednica Vijeća
 Mjesnog odbora Zeleni brijeg

Jasna Hanić

u.z.

Potpredsjednica Vijeća
Mjesnog odbora Zeleni brijeg

[bookmark: _GoBack]Sanda Keller, v.r.




























	Na temelju članka 100. točke 2. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22) i članka 28. stavka 1. Poslovnika o radu Vijeća Mjesnog odbora Zeleni brijeg, Vijeće Mjesnog odbora Zeleni brijeg, na 2. sjednici, 17. srpnja 2025., donijelo je



Z A K LJ U Č A K
o utvrđivanju prioriteta komunalnih aktivnosti u Mjesnom odboru Zeleni brijeg za Plan komunalnih aktivnosti Gradske četvrti Gornja Dubrava za 2026.

1. Vijeće Mjesnog odbora Zeleni brijeg utvrđuje prioritete komunalnih aktivnosti na području MO Zeleni brijeg za donošenje Plana komunalnih aktivnosti Gradske četvrti Gornja Dubrava za 2026. kako slijedi: 

1) Obnova staze od Miroševečine do autobusne stanice ZET-ove linije 205 na relaciji Dubrava - Markuševec;
2) Obnova postojećih starih sportskih terena uz Miroševečinu, pokraj novouređenog dječjeg igrališta;
3) Izrada nogostupa u ulici Miroševečina;
4) Obnova kolnika na Orehovečkom ogranku.

2. Ovaj zaključak dostavlja se Vijeću Gradske četvrti Gornja Dubrava na daljnje postupanje.


KLASA: 024-08/25-003/1273
URBROJ: 251-13-11-6/015-25-3

U Zagrebu, 17. srpnja 2025.                                                     

Predsjednica Vijeća
 Mjesnog odbora Zeleni brijeg

Jasna Hanić

u.z.

Potpredsjednica Vijeća
Mjesnog odbora Zeleni brijeg

Sanda Keller

OBRAZLOŽENJE

Ad 1) Staza prolazi između sportskih terena i dječjeg igrališta, preko oronulog mostića nad potokom. Služi kao kraći put brojnim školarcima i odraslima koji svakodnevno autobusom odlaze na posao tom neravnom, slabo osvijetljenom i nesigurnom stazom, zbog oštećenja nesigurnom i ljeti, a izrazito opasnom zimi. Potrebna je obnova staze, mostića, pojačanje rasvjete diljem staze i zacjeljivanje kanala pokraj mostića koji se odronjava.

Ad 2)  a) košarkaško igralište - treba novi asfalt
	b) malonogometno igrališta - treba nove golove
	c) potrebno je postaviti fiksne stolove za stolni tenis
 
Ad 3)  Potrebna je izgradnja nogostupa u ulici Miroševečina s koje se ulazi na sve druge ulice i brjegove našeg mjesnog odbora i po kojoj svakodnevno prolaze građani i školarci sa stanice ZET-ovog autobusa 205 te se moraju kretati prometnim i oštećenim kolnikom često punim oborinskih i slijevnih voda. 

Ad 4) Hitno je potrebna sanacija postojećih oštećenja i potpuna obnova kolnika na Orehovečkom ogranku nastala zbog svakodnevnih vožnji teških kamiona s teretom težim od dozvoljenih pet tona označenih na postojećim prometnim znakovima postavljenim na spoju Orehovečkog brijega i Orehovečkog ogranka kao i Novačke ulice i Orehovečkog ogranka. Zbog nedozvoljenog uklanjanja prometnih znakova noću i stalnog odvijanja teškog kamionskog prometa koji je zadnjih godina sustavno ruinirao postojeći kolnik, građani na području mjesnog odbora zvali su i prometnu policiju na očevid i više puta prijavljivali nezakonite vožnje te uništavanje ceste.

Zbog navedenog Vijeće je odlučilo spomenute lokacije uvrstiti u prioritetne potrebe za područje MO Zeleni brijeg.  















	Na temelju članaka 99. i 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22) i članaka 15. i 16. Pravila Mjesnog odbora Zeleni brijeg, Vijeće Mjesnog odbora Zeleni brijeg, na 2. sjednici, 17. srpnja 2025., donijelo je



            Z A K LJ U Č A K
o prijedlogu za postavljanje uspornika
 na području Mjesnog odbora Zeleni brijeg

1. Razmotren je zahtjev građana Orehovečkog brijega za postavljanje uspornika za smirivanje prometa kod kućnog broja 86.

1. Zahtjev se temelji na ograničenoj vidljivosti, sužavanju kolnika i blizini odvojka za Orehovečki ogranak te bi se postavljanjem uspornika onemogućila prebrza vožnja koja sada ugrožava sve sudionike u prometu.

1. Napominje se da je potrebno prikupiti suglasnosti vlasnika objekata ispred i u blizini kojih se planira postaviti uspornike za smirivanje prometa i dostaviti ih Vijeću Mjesnog odbora (nakon toga u nadležnosti je Sektora za promet, Gradskog ureda za mjesnu samoupravu, promet, civilnu zaštitu i sigurnost da ocijeni opravdanost zahtjeva).




KLASA: 024-08/25-003/1273
URBROJ: 251-13-11-6/015-25-4

U Zagrebu, 17. srpnja 2025.                                                     



Predsjednica Vijeća
 Mjesnog odbora Zeleni brijeg

Jasna Hanić

u.z.

Potpredsjednica Vijeća
Mjesnog odbora Zeleni brijeg

Sanda Keller



	Na temelju članaka 99. i 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22) i članaka 15. i 16. Pravila Mjesnog odbora Zeleni brijeg, Vijeće Mjesnog odbora Zeleni brijeg, na 2. sjednici, 17. srpnja 2025., donijelo je



            Z A K LJ U Č A K
o prijedlogu za postavljanje novih prometnih znakova ograničenja prolaska vozila težine iznad 5 tona na cestama na području Mjesnog odbora

1. Razmotrena je problematika uništavanja kolnika na pojedinim cestama na području Mjesnog odbora prouzročenih prometovanjem teških vozila. 

1. Traži se postavljanje novih prometnih znakova zabrane prometa za vozila teža od 5 tona na Bliznom kod spoja s Novačkom ulicom, na Dotoršćinskoj cesti na spoju s Novačkom ulicom i na spoju s Miroševečkim brijegom, na Orehovečkom ogranku na spoju s Novačkom ulicom, na Orehovečkom brijegu kod spoja s Miroševečinom i na Orehovečkom ogranku na spoju s Orehovečkim brijegom.

1. Ovaj Zaključak dostavlja se Vijeću Gradske četvrti Gornja Dubrava na nadležno postupanje.




KLASA: 024-08/25-003/1273
URBROJ: 251-13-11-6/015-25-5

U Zagrebu, 17. srpnja 2025.                                                     


Predsjednica Vijeća
 Mjesnog odbora Zeleni brijeg

Jasna Hanić

u.z.

Potpredsjednica Vijeća
Mjesnog odbora Zeleni brijeg

Sanda Keller



	Na temelju članaka 99. i 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22) i članaka 15. i 16. Pravila Mjesnog odbora Zeleni brijeg, Vijeće Mjesnog odbora Zeleni brijeg, na 2. sjednici, 17. srpnja 2025., donijelo je



            Z A K LJ U Č A K
o prijedlogu za produženje autobusne linije 230

1. Traži se produženje autobusne linije 230 do Orehovečkog brijega, zatim do Miroševečine,  pa Dotršćinskom gore natrag do postojeće polazne  autobusne stanice za liniju 230 Granešinski novaci.

1. Ovaj Zaključak dostavlja se Vijeću Gradske četvrti Gornja Dubrava na nadležno postupanje.




KLASA: 024-08/25-003/1273
URBROJ: 251-13-11-6/015-25-6

U Zagrebu, 17. srpnja 2025.                                                     


Predsjednica Vijeća
 Mjesnog odbora Zeleni brijeg

Jasna Hanić

u.z.

Potpredsjednica Vijeća
Mjesnog odbora Zeleni brijeg

Sanda Keller










